Diari Oficial de la Generalitat Valenciana


Sumari del DOGV 7352, del 03-09-2014 (2014/7976)

ACORD de 8 d'agost de 2014, del Consell, pel qual s'autoritza l'aplicació de part del crèdit consignat en el fons de contingència per a finançar el pagament de la taxa de supervisió, anàlisi, assessorament i seguiment de la política fiscal, a l'Autoritat Independent de Responsabilitat Fiscal (AIReF), per import de 109.645,25 euros. Expedient número 06.019/14-087.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7352

Data del DOGV
:   03-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7976


Data del document
:   08-08-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 8 d'agost de 2014, del Consell, pel qual s'autoritza l'aplicació de part del crèdit consignat en el fons de contingència per a finançar el pagament de la taxa de supervisió, anàlisi, assessorament i seguiment de la política fiscal, a l'Autoritat Independent de Responsabilitat Fiscal (AIReF), per import de 109.645,25 euros. Expedient número 06.019/14-087. [2014/7976]  
El Consell, en la reunió del dia 8 d'agost de 2014, va adoptar l'acord següent:  
Per la Llei Orgànica 6/2013, de 14 novembre, es va crear l'Autoritat Independent de Responsabilitat Fiscal (AIReF), per a vetlar per l'estricte compliment dels principis d'estabilitat pressupostària i sostenibilitat financera, per mitjà de l'avaluació contínua del cicle pressupostari, de l'endeutament públic i l'anàlisi de les previsions econòmiques. La seua disposició addicional segona va crear la taxa com la principal font de finançament de l'organisme esmentat.  
Els contribuents de la taxa són l'Estat, les comunitats autònomes, les ciutats amb estatut d'autonomia, les corporacions locals i el sistema de Seguretat Social, a través de la Tresoreria General de la Seguretat Social. La seua base imposable la constituïx l'import dels crèdits inicials per a operacions no financeres previstes en els capítols 1 a 7, ambdós inclosos, de l'últim pressupost aprovat del contribuent, i el tipus de gravamen que fixa la Llei de Pressupostos Generals de l'Estat per a 2014 és el 0,00593 % de la base imposable.  
Una vegada que el Ministeri d'Hisenda i Administracions Públiques, per l'Orde de 14 de juliol, publicada en el Boletín Oficial del Estado de 21 de juliol, ha aprovat el model 017, «Taxa de supervisió, anàlisi, assessorament i seguiment de la política fiscal. Autoliquidació», així com el lloc, el termini i la forma de presentació, cal dotar el crèdit necessari per al seu pagament, que ascendix a 109.645,25 euros, resultat d'aplicar el tipus esmentat a la base imposable, que per a este exercici ascendix a 12.899,44 milions d'euros.  
A este efecte i en virtut del que disposa l'article 31 bis del Text Refós de la Llei d'Hisenda Pública de la Generalitat i l'article 9 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell   
  
ACORDA  
  
Primer  
S'autoritza una minoració de crèdit en l'aplicació 26.06.10.769.20.7 per import de 109.645,25 euros.  
  
Segon  
S'autoritza l'aplicació de l'import minorat en el punt primer en el fons de contingència per a finançar el pagament de la taxa de supervisió, anàlisi, assessorament i seguiment de la política fiscal, incrementant a este efecte el crèdit consignat en l'aplicació 11.61.17.803.15.4 per import de 109.645,25 euros.  
  
València, 8 d'agost de 2014  
  
El vicepresident i secretari del Consell,  
JOSÉ CÍSCAR BOLUFER